תורת הצבעים הינה פרק שלם ונכבד בעולם הגרפיקה, אינטרנט, הבאה לדפוס, הדפסה וצילום, צגים ומסכים ומצריכה יידע ולימוד מעמיק למי שעוסק בתחום, אולי בעתיד נקדיש לנושא מאמר מלומד וארוך בפני עצמו.
CMYK - ראשי תיבות באנגלית של Cyan (ציאן), Magenta (מג'נטה), Yellow (צהוב) ו-Key, מפתח - (הכוונה לשחור) והם רביעיית צבעי יסוד שבהם משתמשים בדפוס. מערבבים את ארבעת סוגי הצבעים ביחסים שונים על מנת ליצור מגוון רחב של צבעים. להזכירכם, כילדים, שכשערבבנו צבע כחול עם צהוב קיבלנו צבע חדש בגוון ירוק.
תאורטית, ניתן היה להמנע מהצורך בצבע השחור, אך הוספת השחור מאפשרת קבלת גוון מדויק יותר של שחור או אפור.
RGB - ראשי תיבות באנגלית של Red, Green, Blue (כחול, אדום, ירוק) והם מייצגים ובונים את הצבע שאנו רואים על צג המחשב או הטלביזיה. תחושת הצבע הנוצרת בעת צפייה בצג המחשב או הטלביזיה, נגרמת מאיסוף האור הנפלט משלושה סוגי פיקסלים (כחול, אדום, ירוק) על ידי העין, בנקודה מסויימת dot.
Hex או בשמו המלא Hexadecimal - קוד צבע הקסדצימאלי שמורכב מסולמית (#) ושישה מספרים או אותיות. יש יותר מ-1000 קודי צבע בתבנית Hex. בבניית אתר זה, הגדרת הצבעים נעשתה כולה ב-Hex. לדוגמא, קוד לצבע כחול נראה כך - #3300cc.
די.פי.איי (dpi) - נקודות לאינ'ץ רבוע, משמש כיחידה למדידת רזולוציה של עבודת דפוס.
פי.פי.איי (ppi) - פיקסלים לאינ'ץ רבוע, משמש למדידת רזולוציית של תמונה המוצגת על גבי מסך.
רזולוציה (resolution) - היא כושר הפרדה, או כושר הבחנה.
את הטיפ זה יעריכו מאוד מי שעוסק בתחום הגרפיקה, הבאה לדפוס, בניית אתרי אינטרנט, כיול מסכים וצגים, תאימות צבעים, למשל, בין מה שנראה על המסך לעומת המתקבל במדפסת, וכל מי שיש לו נגיעה בנושא וונדרש להציג / לקבל מיידע על צבעים או להמיר בין שיטות הייצוג שלהם.